钦定古今图书集成/明伦汇编/氏族典/第467卷 > 《廖用贤尚友录》 > 计衡
## 钦定古今图书集成/明伦汇编/氏族典/第467卷 > 《廖用贤尚友录》 > 计衡

按《万姓统谱》：“衡字致平，绍兴进士，历官徽州教官、淮
西安抚干办，主管官诰院、国子博士、御史台检法、监
察御史。因监试失察，自劾免官。已而迁国子司业，出
守池州，转朝奉大夫，得祠。衡博洽强毅，游太学时，上
书言天下大计者四，留使介以款金人之谋，下诏书
以教河北之士，先举士以决进取之策，用人望以激”
忠义之气，高宗叹曰：“有士如此，庶不负教养。”及入官，
每著善政，死之日家无馀赀。吴草庐澄尝称为清白
吏云。子黉，字仲均，第进士，入官有政。礜字仲石，峃字
仲山，蒲圻丞，南平判。